צ'ארלי פטון

צ'ארלי פטון (באנגלית: Charlie או Charley Patton;  בין 1887 ל-1891 - 28 באפריל 1934) היה מוזיקאי מחלוצי הבלוז. המוזיקה שלו היא החוליה המקשרת בין "שירי העבודה" של צאצאי העבדים האפרו-אמריקאים והדלתא בלוז, לכן נחשב ל"אבי הדלתא בלוז" ולאחד מאמני הבלוז הראשונים.

תולדות חייו
נולד וחי כל חייו בדלתא של מיסיסיפי להורים שהיו אריסים, ככל הנראה היו בין אבותיו בנוסף על אפרו-אמריקאים גם סבתא מאומת הצ'רוקי. שנת לידתו אינה ידועה והוצעו שנים שונות בין 1887 ל-1891. הוא ניגן גיטרה מנערותו והופיע בפני קהל פועלים מזדמן. ב-1900 לערך עברה משפחתו לחוות קטיף כותנה ליד העיירה רולוויל (Ruleville), מיסיסיפי. שם הכירו אותו מאוחר יותר מוזיקאים כג'ון לי הוקר, רוברט ג'ונסון והאולין וולף, שיהיו למעצבי סגנון הדלתא בלוז.

המוזיקה שלו קדמה לבלוז 12 תיבות והיה לה עדיין קשר חזק למוזיקה אפריקאית, ספיריטואלס ושירי קריאה ותגובה. הוא ניגן שירים רבים משלו ומשל אחרים, תוך ביצוע להטוטים עם הגיטרה כגון נגינה מאחורי הגב, מאחורי הראש או בין הרגליים (להטוטנות שהופגנה שנים רבות לאחר מכן על ידי ג'ימי הנדריקס) ושר בקול בעל עוצמה למרות ממדי גופו הקטנים (גובהו היה כ-165 סנטימטר). עקב כך היה ממוזיקאי נודד למוזיקאי שקיבל הזמנות להופיע בפני קהל בירידים כפריים, בפני פועלים בשולי השדות ובברים.

פטון החל להקליט מאוחר יחסית, רק ב-1929. בין השירים שכתב ניתן למנות את "Pony Blues", "Banty Rooster Blues", "Mississippi BoWeavil" ו-"Down The Dirt Road". ב-1934 נפטר ממחלת לב.

הוקרה והערכה
בשנת 1980 נמנה עם קבוצת האמנים הראשונה שנבחרה להיכל התהילה של הבלוז.

אסופת הקלטותיו "Screamin' and Hollerin' the Blues: The Worlds of Charley Patton" מ-2003 זכתה בפרס גראמי לאסופה ההיסטורית הטובה ביותר לאותה שנה.

בוב דילן הקדיש את שירו "(High Water (For Charley Patton" מתקליטו "Love and Theft" מ-2001 לפטון.

המוזיקה של צ'ארלי פטון
ממוזער|150px|Banty Rooster Bluesממוזער|150px|Bird Nest Boundממוזער|150px|Dry Well Bluesממוזער|150px|Down the Dirt Road Bluesממוזער|150px|High Water Everywhere Iממוזער|150px|High Water Everywhere IIממוזער|150px|Elder Green Bluesממוזער|150px|Going to Move to Alabamaממוזער|150px|High Sherriff Bluesממוזער|150px|It Won’t Be Longממוזער|150px|Mississippi Bo Weavilממוזער|150px|Moon Going Downממוזער|150px|Pony Bluesממוזער|150px|Poor Meממוזער|150px|Shake It and Break Itממוזער|150px|Screamin’ and Hollerin’ממוזער|150px|Spoonful Bluesממוזער|150px|When Your Way Gets Darkממוזער|150px|Green River Bluesממוזער|150px|Hammer Blues

לקריאה נוספת
 Calt, Stephen; Gayle Wardlow (1988). King of the Delta Blues, The Life and Music of Charlie Patton, Newton, NJ: Rock Chapel Press. 

קישורים חיצוניים

 צ'ארלי פטון – הוא יבוא, טור אישי של המתרגם לעברית

 דף באתר "מוזיקה דרומית" 
 דף באתר "דלתא בלוז" 
 פרופיל באתר Starrgennett 


הערות שוליים

קטגוריה:אמריקאים ילידי מיסיסיפי
קטגוריה:מוזיקאי בלוז
קטגוריה:זמרים אמריקאים
קטגוריה:גיטריסטים אמריקאים
קטגוריה:אמריקאים שנולדו ב-1891
קטגוריה:אמריקאים שנפטרו ב-1934